CELEX: 62006CJ0066
Language: lt
Date: 2008-11-20 00:00:00
Title: 2008 m. lapkričio 20 d. Teisingumo Teismo (antroji kolegija) sprendimas. # Europos Bendrijų Komisija prieš Airiją. # Valstybės įsipareigojimų neįvykdymas - Direktyva 85/337/EEB - Projektų poveikio aplinkai vertinimas - Neatlikus vertinimo suteikiami leidimai. # Byla C-66/06.

2008 m. lapkričio 20 d. Teisingumo Teismo (antroji kolegija) sprendimas Komisija prieš Airiją
      (Byla C‑66/06)
      „Valstybės įsipareigojimų neįvykdymas – Direktyva 85/337/EEB – Projektų poveikio aplinkai vertinimas – Neatlikus vertinimo suteikiami leidimai“
      1.                     Procedūra – Ieškinys – Formos reikalavimai (Teisingumo Teismo procedūros reglamento 38 straipsnio 1 dalies c punktas) (žr. 30–31 punktus)
      2.                     Aplinka – Tam tikrų projektų poveikio aplinkai vertinimas – Direktyva 85/337 (Tarybos direktyvos 85/337, iš dalies pakeistos
            Direktyva 97/11, 2 straipsnio 1 dalis ir 4 straipsnio 2 dalis bei II priedo 1 punkto a–c papunkčiai ir III priedas) (žr. 85
            punktą ir rezoliucinės dalies 1 punktą)
      3.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti
            – Padėtis pagrįstoje nuomonėje nustatyto termino pabaigoje (EB 226 straipsnis) (žr. 91 punktą)
      4.                     Aplinka – Tam tikrų projektų poveikio aplinkai vertinimas – Direktyva 85/337 (Tarybos direktyvos 85/337, iš dalies pakeistos
            Direktyva 97/11, 2 straipsnio 1 dalis ir 4 straipsnio 2 dalis bei II priedo 1 punkto f papunktis ir III priedas) (žr. 93 ir
            95 punktus bei rezoliucinės dalies 1 punktą)
      Dalykas
      
         
               Valstybės įsipareigojimų neįvykdymas – 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių
                  projektų poveikio aplinkai vertinimo (OL L 175, p. 40; 2004 m. specialusis leidimas lietuvių k., 15 sk., 1 t., p. 248), iš
                  dalies pakeistos 1997 m. kovo 3 d. Direktyva 97/11/EB (OL L 73, p. 5; 2004 m. specialusis leidimas lietuvių k., 15 sk., 3 t.,
                  p. 151), 2 straipsnio 2 dalies ir 4 straipsnio 2, 3 ir 4 dalių pažeidimas – Neatlikus vertinimo suteikiami leidimai.
               
            Rezoliucinė dalis
      
         
                  1.
               
               
                  
               
               
                  	Pripažinti, kad pagal 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio
                     aplinkai vertinimo, iš dalies pakeistos 1997 m. kovo 3 d. Direktyva 97/11/EB, 2 straipsnio 1 dalį ir 4 straipsnio 2, 3 ir
                     4 dalis nesiėmusi visų reikalingų priemonių, kad prieš suteikiant leidimą reikšmingą poveikį aplinkai galintiems daryti šios
                     direktyvos II priedo 1 punkto a, b, c ir f papunkčiuose nurodytų rūšių projektams būtų taikoma sutikimo dėl planuojamos veiklos
                     procedūra ir įvertinamas jų poveikis šiuo atžvilgiu pagal šios direktyvos 5–10 straipsnius, Airija neįvykdė įsipareigojimų
                     pagal šią direktyvą.
                  
               
            
         
                  2.
               
               
                  
               
               
                  	Priteisti iš Airijos Europos Bendrijų Komisijos patirtas bylinėjimosi išlaidas.
               
            
         
                  3.
               
               
                  
               
               
                  	Lenkijos Respublika pati padengia savo bylinėjimosi išlaidas.